**Жаңа Қазақстан - жаңа мұғалім**

«Халқымыздың әл-ауқатының жақсаруымен бірге оның рухани дүниесі де жаңарып, әлемдік білім беру кеңістігінен нәр алуға қол жеткізді. Еліміздің білім беру жүйесін жаңартудың басты міндеті сапалы біліммен қамтамасыз ету және білім беру жүйесінің барлық компоненттерін жеке тұлғаны қоғам мен мемлекеттің болашақ табыстарымен сәйкестендіру болып табылады», - деген Елбасымыз Н.Назарбаевтың ұстанымын басшылыққа алып, отандық білім беру жүйесін заман талабына сай жаңаша ұйымдастыру - басты назарда. Сондықтан қазіргі таңда халықты толғандыратын басты мәселенің бірі де осы білім сапасы екені анық. Ал білім сапасы мұғалімнің, яғни біздің біліктілігіміз бен қабілетімізге тікелей байланысты.

ХХІ ғасырда болашақ мамандарды даярлау, олардың кәсі­би бейімделуін қалыптастыру – кезек күттірмейтін өзекті мәселе. Шын мәнінде, білім беру мәселелері бар­шамызды толғандырады. Ел Президенті Қасым-Жомарт Тоқаев педагог кадрларды даярлауға арналған жаңа жоғары оқу орындарын құру туралы Үкімет отыры­сында сөйлеген сөзінде «Қазіргі ұстаздардың жасы ұлғайып келеді, ал жас кадрлар арасында оларды алмас­тыратын лайықты адам жоқ. Бізге жаңа формация­дағы мұғалімдерді даярлайтын жоғары оқу орын­дары қажет», деп болашақ педагог кадрларын даяр­лау бойынша міндеттер тапсырды. Менің ойымша, бұл өте дұрыс әрі ұтымды пікір.

Жаңа формация педагогі – рухани дамыған әрі әлеу­меттік тұрғыдан есейген, педагогикалық құралдардың барлық түрлерін шебер мең­герген білікті маман, өзін-өзі әрдайым жетілдіруге ұм­тылатын шығармашыл тұл­ға. Осындай жоғары бі­лімді шығармашыл тұлғаны қалыптастырып, дамыту үшін профильдік универ­си­теттердің жауапты екені дау тудырмайды десек те, тап осындай мұғалімдер даяр­лау үшін жоғары оқу орындарындағы материал­дық, техникалық базаны, болашақ мұға­лімдер даярлайтын университеттерді то­лық қамта­ма­сыз ету қажет деп ойлаймын.

Мұғалімнің бойындағы білім, білік, дағдылардың көлемі тіпті жоғары білімі бар азаматтардың орташа статистикалық көрсеткіштерінен де жоғары болу керек. Менің ойымша, бізге ұлттық мектептің үлгісі ғана емес, сонымен бірге қазақстандық мұғалімнің ұлттық моделі де қажет.

Сондықтан қазір Қазақстанда мұға­лім­нің өзіндік атрибуттарын (сонымен қатар мектептің ұлттық моделін) нақты анықтау қажет: ол жоғары оқу орнын аяқтағанда қандай дағдыларды игеруі тиіс; жұмысты қалай істегені жөн? Осы әлеуметтік портреттің негізінде педа­го­гикалық мамандықтардағы білім беру бағдарламаларының мақ­сат­тарын, күті­летін нәтижелерін; маз­мұнын, әдістері мен тәсілдерін жаңаша қалыптастыру қажет. Автономия жағдайында әр педа­гогикалық университет өзіндік бірегей білім беру бағдарламаларын жасай алады. Бірақ менің ойымша, кей­бір атрибуттар барлығына «өзек/core» болуы керек. Бұл барлық мұғалім­дер үшін маңызды бағыт-бағдар бо­лады. Әрине университетке түсетін немесе оқитын студенттер осы қасиет­терге ие болып шығады. Қазіргі мұға­лімдер үшін біліктілікті арттыру бағ­дар­ламалары оларды қажетті әлеуметтік атрибуттарға «жет­кі­зетін» модульдерді қамтуы керек. Жо­ғары білім мектебі қазірдің өзінде Қазақстанның білім беру жүйесінің қатысушыларына осындай курстарды сәтті өткізуде.

Әрине мұғалімге деген қоғам тарапынан қойылып жатқан осындай жаңа талаптар білім беру бағдарла­ма­ларының жаңа архитектурасы мен мазмұнын, жаңа форматтағы кәсі­би мұғалімнің қалыптасуындағы жаңа тәсілдер мен әдістерді енгізуді анық­тайды. Бұл барлық қолданыстағы бағ­дар­ламаларды 100% қайта қарауды талап етеді: тиімсіз немесе тиім­ділігі төмен пәндерден бас тарту, бұрын­ғыларын жаңарту және жаңаларын қосу.

Ойымды түйіндесем, еліміз үшін мұ­­ғалімнің ұлттық моделі мен кон­вер­гентті педагог үлгісін әзірлеуіміз керек, сонымен қатар біз өзгермелі өмірде мұғалімдер барлық сатыда білім беру бағдарламасына енгізілетін өзгерістермен және пәндік салалардағы әзір­лемелермен бірге дамып отыруымыз тиіс. Сонда ғана Жаңа Қазақстанның – жаңа мұғалімі болып, болашақ ұрпақты тәрбиелеуге өз үлесімізді қосамыз.